عزیز والدین یا سرپرست:

HIV اور AIDS صحت کے انتہائی سنگین مسائل میں سے ایک ہے جس سے امریکیوں کو اس سے پہلے کبھی سامنا نہیں کرنا پڑا تھا۔ طب میں ترقی کے باعث اب HIV سے (متاثر) لوگ لمبی اور تندرست زندگی جیتے ہیں، لیکن ابھی تک اس کا علاج دریافت نہیں ہوا ہے۔ صحت کی تعلیم طلباء کو صحتمند انتخابات کرنے اور اپنے آپ کو اور دوسروں کو محفوظ رکھنے میں مدد کرنے کے لیے ایک انتہائی اہم کردار ادا کرتی ہے۔

نیویارک ریاست محکمہ تعلیم طلباء سے HIV کی تعلیم کا تقاضہ کرتا ہے۔ اس سال، آپ کا بچہ اس نصاب میں سے اسباق پڑھے گا جسے *Growing Up and Staying Safe* کہتے ہیں۔ یہ اسباق طبی طور پر، درست، شمولیتی اور عمر کی مناسبت سے ہوتے ہیں۔ نیویارک شہر پبلک اسکولز نے انہیں صحت کے ماہرین، کمیونٹی قائدین، والدین، معلمین اور طلباء کے ساتھ مل کر بنایا ہے۔

مڈل اسکول میں، طلباء سیکھتے ہیں کہ:

* HIV مدافعتی نظام پر کس طرح اثرانداز ہوتا ہے,
* صحتمند تعلقات کی کیا خصوصیات ہوتی ہیں، اور
* والدین اور نگہداشت فراہم کنندگان سے رابطے میں رہنے کی اہمیت۔

ہائی اسکول میں، طلباء سیکھتے ہیں کہ:

* ان طرزِ عمل کو سمجھنا جو لوگوں کو HIV کے خطرے سے دوچار کرتے ہیں،
* اجازت لینے کی اہمیت، اور
* اس وقت اور زندگی بھر کے لیے صحت کی سہولیات تک کس طرح رسائی حاصل کی جائے۔

برائے مہربانی ان اسباق کے بارے میں مزید جاننے کے لیے منسلکہ گریڈ سطح کے مجموعی جائزے (جائزوں) پر بھی نظر ثانی کریں۔

آپ کو حق حاصل ہے کہ آپ اپنے بچے کو مخصوص اسباق سے مستثنٰی کروا لیں جس میں HIV سے بچاؤ کے طریقے بیان کیے جاتے ہیں۔ اگر آپ چاہتے ہیں کہ آپ کے بچے کو مستثنٰی کر دیا جائے، آپ کو مجھے ایک خط لازمی لکھنا ہو گا جس میں بیان کیا گیا ہو کہ:

* آپ کے بچے کو HIV سے بچاؤ کے طریقوں کے اسباق کے دوران کلاس روم میں نہیں ہونا چاہیے؛ اور
* آپ اپنے بچے کو HIV سے بچاؤ کے بارے میں گھر پر بتائیں گے۔

والدین، سرپرستوں اور اسکولوں کا ایک مشترکہ ہدف ہے: ہم چاہتے ہیں کہ ہر عمر کے طلباء اپنی زندگیوں کے ہر پہلو میں صحتمند رہیں۔ ہم آپ کے بطور والدین / سرپرست کے اپنے بچے کو آپ کے خاندان کے عقائد اور اقدار کی اعانت کرنے والی صحتمند طرزعمل کی تعلیم دینے کے کردار کا احترام کرتے ہیں۔ ہم اس کی حوصلہ افزائی کرتے ہیں **کہ آپ اپنے بچے کے ساتھ بات کریں کہ وہ کلاس میں صحت کے بارے میں کیا سیکھ رہے ہیں، اور** ا**س نصاب کے بارے میں جاننے کے لیے، اپنے بچے کے استاد، والدین رابطہ کار، یا مجھ سے بات کریں۔** اگر آپ کے کوئی سوالات ہیں تو، برائے مہربانی مجھ سے Phone Number پر رابطہ کریں۔

بخلوص،

Principal’s Name